Eftir það var ávallt ein prentsmiðja á Íslandi og tvær árin 1773 – 1794 , þegar prentsmiðja var rekin í Hrappsey á Breiðafirði . Prentarar að störfum . Postilla Jóns biskups Vídalíns mun hafa komið út það ár í 1000 eintökum . Árið 1815 var prentsmiðjan flutt frá Leirárgörðum að Beitistöðum þar nærri og fjórum árum síðar tók Magnús hana með sér til Viðeyjar . Heimild Lbs. 2089 4 to . Árið 1840 voru Íslendingar 57 þúsund talsins og jafngilda 7000 bækur á níu árum því að eitt eintak var prentað á hverja átta íbúa . Það er ævintýralega mikið og samsvarar hvorki meira né minna en 40 þúsund eintaka upplagi nú , sem vart þekkist . Á árunum 1832 - 1841 komu Passíusálmarnir út í 7000 eintökum . Það samsvarar um 40.000 eintaka upplagi nú , sem vart þekkist . Verð Passíusálmanna árið 1832 samsvarar 4.500 kr. á núvirði . Sálmabók var prentuð í 1320 eintökum árið 1831 og 1200 árið eftir , en árið 1837 var aukið í með 3800 eintökum . Stafrófskver ætlað börnum var gefið út í 1000 eintökum árið 1832 og aftur árin 1834 og 1835 í tvöfalt fleiri eintökum samanlagt , en næst árið 1843 í 800 eintökum . Af bókmenntum má nefna að árið 1833 komu út þrjú rímnakver , Úlfarsrímur í 2000 eintökum , Andrarímur í 1500 eintökum og Svoldarrímur í 1000 . Númarímur Sigurðar Breiðfjörð voru prentaðar í 2000 eintökum árið 1835 og rímur af Hákoni Hárekssyni eftir Jóhannes Jónsson í 1200 eintökum ári síðar , en Líkafrónsrímur í 1000 eintökum árið 1843 . Má til samanburðar nefna að vorið 1850 var skáldsagan Piltur og stúlka eftir Jón Thoroddsen prentuð í 500 eintökum í Kaupmannahöfn . Ég þakka Braga Þorgrími Ólafssyni fyrir ábendinguna . Böðvar Kvaran , Auðlegð Íslendinga . Brot úr sögu íslenzkrar bókaútgáfu og prentunar frá öndverðu fram á þessa öld ( Reykjavík : Hið íslenska bókmenntafélag 1995 ) , bls. 151 – 171 . Helgi Magnússon , „ Fræðafélög og bókaútgáfa “ , Upplýsingin á Íslandi . Tíu ritgerðir . Ingi Rúnar Eðvarðsson , Prent eflir mennt . Saga bókagerðar frá upphafi til síðari hluta 20. aldar ( Reykjavík : Hið íslenska bókmenntafélag 1994 ) , bls. 45 – 47 , 212 – 214 .